OpenLLM-France/wikimedia huggingface dataset:
# Gueorgui Damiànov

Gueorgui Parvànov Damiànov (Bulgàr: Георги Първанов Дамянов) (Lopušná, 23 de setembre de 1892 - Sofia, 27 de novembre de 1958) fou un polític búlgar.

## Joventut

Damiànov va néixer a Lopušná prop de Mihajlovgrad, Montana, el 23 de setembre 1892, en una família d'agricultors pobres. Va estudiar a Vratsa. Després de l'esclat de la Primera Guerra Mundial, va ser mobilitzat com a oficial i allà va treballar intensament contra aquesta guerra. En el període 1919-1923 va participar en les activitats del Partit Comunista Búlgar, i va ser elegit conseller.

## Activitats de 1923-1944

Després del cop de 1923 va prendre part en la preparació de l'aixecament al setembre de Vratsa. En el moment de la revolta va ser enviat a l'estranger. Es va distingir en la lluita per apoderar-se de Mihajlovgrad a la batalla de Bojčinovci i en l'enfrontament a prop de Krivodol. Després del fallit aixecament va emigrar a Iugoslàvia. El 1924 va tornar il·legalment a Bulgària i va prendre part en la reorganització dels PCB al nord-oest de Bulgària. Va ser condemnat a mort dues vegades en rebel·lia. El 1925 va emigrar novament a Iugoslàvia, i més tard la Unió Soviètica, sota la pressió de la persecució cada vegada més gran del règim d'Alexander Cankova. El 1929 va acabar a l'Acadèmia Militar "Frunze", i després es va convertir en un mestre. El 1935 va tornar a Bulgària en suport de Gueorgui Dimitrov i Vasil Kolarova, en la confrontació amb l'ala extremista de la PCB. El 1937 va tornar de nou a la Unió Soviètica, a participar simultàniament en la tasca de la Internacional Comunista i l'Oficina de Relacions Exteriors de la PCB.

## 1944

Després del 9 de setembre de 1944 va acceptar el càrrec d'administrador de la secció militar del Comitè Central del PCB. El 1945 va ser elegit membre del Buró Polític de la JCP, va ser ministre de Defensa del 1946 al 1950. El 27 de maig de 1950, va ser nomenat cap d'Estat amb el càrrec de President de l'Assemblea Nacional. Va ocupar aquest càrrec durant vuit anys fins a la seva mort a Sofia el 27 de novembre de 1958. Durant aquest període, la major part del poder estava en mans dels secretaris generals del partit, en primer lloc Vulkan Chervenkov i Tòdor Jívkov.
# Idrija

Idrija és un petit poblet i municipi amb al mateix nom, a Eslovènia. És conegut per les seves mines de mercuri (actualment en procés de tancament) inscrites a la llista del Patrimoni de la Humanitat de la UNESCO des del 2012, així com de la producció de llaços.
Quan estava sota domini austríac, era coneguda com a Idria. S'hi descobrí mercuri l'any 1497, i el govern començà les extraccions mineres l'any 1580.
Idrija és un dels pocs llocs del món on el mercuri es troba tant en estat líquid com en sulfur. L'entrada subterrània de la mina coneguda com El Pou de l'Antoni (Antonijev rov) s'utilitza avui dia per a visites turístiques dels nivells superiors, acompanyat d'historietes que mostren com treballaven els miners. Els nivells inferiors, que arriben fins cap a 400 metres de profunditat i que ja no s'utilitzen, estan en procés de tancament.
La ciutat fantasma de Nova Ídria, a Califòrnia, un lloc d'extracció de mercuri durant la Febre de l'Or de Califòrnia del segle xix, prové del nom d'Idrija.

## Referències

* ↑ http://whc.unesco.org/en/list/1313

## Enllaços externs

* Idrija - Lloc web oficial (en eslovè)
* informació turística Arxivat 2005-04-20 a Wayback Machine., pàgina en anglès sobre la ciutat i la seva història
# Jonathan Gilbert

Jonathan J. Gilbert (Califòrnia, 10 de juliol de 1968) és un ex-actor de cinema i televisió estatunidenc.

## Vida i carrera

Gilbert és mundialment conegut per la seva interpretació de "Willie Oleson" a la sèrie de televisió NBC, Little House on the Prairie (1974-1983). És fill adoptiu dels actors Barbara Crane i Paul Gilbert i la seva germana adoptiva és Melissa Gilbert, qui va interpretar a "Laura Ingalls" a la mateixa sèrie. Barbara es va quedar viuda el 1976, quan es va morir el seu pare Paul Gilbert. Barbara després es va casar amb Harold Abeles, i un any després va tenir Sara Abeles, qui va canviar el seu nom pel de Sara Gilbert, tot i que ella no té cap relació de sang amb el pare adoptiu de Melissa Gilbert, que va morir un any i dues setmanes després del seu naixement. Jonathan és també un dels sis actors de la Little House on the Prairie que va aparèixer al llarg de tota la sèrie (les temporades i les pel·lícules), juntament amb Melissa Gilbert, Katherine MacGregor, Richard Bull, Kevin Hagen i Dabbs Greer.
Des que la Little House on the Prairie va acabar la seva producció, Gilbert va estudiar i es va graduar a la Universitat de Hamilton amb un grau del Llicenciat en Filosofia i Lletres seguit per un MBA a l'Escola de Finances de Bernard Zicklin Baruch. Finalment es va dedicar a treballar en l'empresa privada i es va instal·lar a la ciutat de Nova York.

## Referències

* ↑ According to the State of California. California Birth Index, 1905-1995. Center for Health Statistics, California Department of Health Services, Sacramento, California. Searchable at http://www.californiabirthindex.org/birth/jonathan_j_gilbert_born_1967_9868232
* ↑ Gilbert, Melissa (2009). Prairie Tale: A Memoir (1st ed.). Gallery Books. ISBN 1-416-59914-2
# Ryan Cross

Ryan Cross, va néixer el 6 d'octubre de 1979. És un jugador de rugbi a 15 i de rugbi a 13 australià, que juga actualment amb l'USAP de Perpinyà al lloc de centre (1,87 m i 104 kg).

## Carrera de jugador
### Al club

Ryan Cross va començar a jugar la lliga de rugbi 2000-2005 a la National Rugby League amb els Sydney Roosters. Des de 2007, jugarà en el Super Rugby amb l'equip de Perth Spirit. El 2010, es va unir a la Waratahs. L'agost de 2011, va fitxar pel club tres mesos de l'USAP com a comodí per a la Copa Mundial de Rugbi 2011.
* Rugby a XIII
2000-2005: Sydney Roosters
* Rugby a XV
2005-2010: Western Force 2007: Perth Esperit 2010-2011: Waratahs Agost de 2011 fins a octubre de 2011: USAP (Joker Copa del Món)

## Equip nacional

Cross juga el seu primer partit el 28 juny 2008 wallabies contra l'equip de França. Va jugar el Tri Nations 2008.

## Enllaços externs

* (anglès) Fitxa del jugador a la pàgina de la Federació Australiana de Rugby Arxivat 2008-07-26 a Wayback Machine.
* (anglès) Fitxa del jugador a la pagina de la Western Force Arxivat 2009-03-12 a Wayback Machine.
# Steve Aoki

Steve Hiroyuki Aoki, més conegut com a Steve Aoki, (Miami, 30 de novembre de 1977) és un punxadiscos i productor musical estatunidenc d'electrohouse, fundador de la firma discogràfica Dim Mak Records.

## Primers anys

Steve Aoki va criar-se a Newport Beach (Califòrnia). Va graduar-se al Newport Harbor High School el 1995, fou un jugador estrella a l'equip universitari de futbol. El seu pare, Hiraoki Aoki, japonès nascut a Tòquio, i la seva mare era Kobayashi Chizuru. El seu pare era un antic lluitador de lluita lliure, qui també va fundar la cadena de restaurants Benihana. Té dos germans grans: Kana i Kevin. També té tres germanastres, totes més petites: Kyle, Echo i Devon Aoki. Quan era nen, Steve vivia amb el seu avi, la seva mare i els seus dos germans grans.
Va assistir a la Universitat de Califòrnia a Santa Barbara i es va graduar amb dos títols, un en estudis de la dona i un altre en sociologia. A la universitat, va produir les seves primeres produccions i realitzà concerts underground a Biko al Santa Barbara Student Housing Cooperative, que es trobava a Isla Vista, una zona residencial al custat de la UCSB. Com a sala de concerts, l'apartament va ser conegut com The pickle patch. Amb vint anys Aoki ja havia llançat la seva pròpia firma discogràfica, a la qual va anomenar Dim Mik en honor del seu horoi d'infància, Bruce Lee. També ha estat en moltes bandes, incloent This machine kills, que llançà un àlbum a la firma Ebullition Records, Esperanza, i The Fire Next Time.

## Referències

* ↑ «Kid Millionaire» (en anglès). Dim Mak. Arxivat de l'original el 2004-08-24. [Consulta: 7 gener 2012].

## Enllaços externs

* Steve Aoki - Lloc web oficial
# Elisabet Sofia de Saxònia-Altenburg

Elisabet Sofia de Saxònia-Altenburg (en alemany Elisabeth Sophia von Sachsen-Altenburg) va néixer a Halle (Alemanya) el 10 d'octubre de 1619 i va morir a Gotha el 20 de desembre de 1680. Era una noble alemanya, filla del duc Joan Felip (1597-1639) i d'Elisabet de Brunsvic-Wolfenbuttel (1593-1650).
Donat que en la legislació de Saxònia-Altenburg no estava prevista la successió femenina, després de la mort del seu pare, el 1639, va ser el seu oncle Frederic Guillem II que es va fer càrrec del ducat de Saxònia-Altenburg. En morir aquest el 1669, va ser succeït pel seu fill menor d'edat, Frederic Guillem III, el qual mórí tres anys més tard, quan només tenia 15 anys. En extingir-se, doncs, la línia masculina de Saxònia-Altenburg, Elisabet Sofia es convertí en hereva del ducat. El seu marit Ernest I en reclamà, per tant, l'herència per als seus fills obrint així un conflicte entre diferents branques de la casa de Wettin. Els seus fills, però, tornaren a dividir el ducat

## Matrimoni i fills

El 24 d'octubre de 1636 es va casar a Altenburg amb Ernest I de Saxònia-Gotha-Altenburg (1601-1675), fill del duc Joan II de Saxònia-Weimar (1570-1605) i de Dorotea Maria d'Anhalt-Zerbst (1574-1617). El matrimoni va tenir divuit fills:
* Joan (1638-1638)
* Elisabet Dorotea (1640-1709), casada amb Lluís VI de Hessen-Darmstadt (1630-1678)
* Joan (1641-1657)
* Cristià (1642-1642)
* Sofia (1643-(1657)
* Joana (1645-1657)
* Frederic (1646-1691), casat amb Magdalena Sibil·la de Saxònia-Weissenfels (1648-1681).
* Albert (1648-1699), casat primer amb Elisabet de Brunsvic-Wolfenbuttel (1638-1687), i després amb Susanna Kempinsky (1643-1717)
* Bernat (1649-1706), casat primer amb Maria Hedwig de Hessen-Darmstadt (1647-1680), i després amb Elisabet Elionor de Brünsvic-Wolfenbüttel (1658-1729).
* Enric (1650-1710), casat amb Maria Elisabet de Hessen-Darmstadt (1656-1715).
* Cristià, (1653-1707), casat primer amb Cristina de Saxònia-Merseburg (1659-1679), i després amb Sofia de Hessen-Darmstadt (1661-1712).
* Dorotea (1654-1682)
* Ernest (1655-1715), casat amb Sofia Enriqueta de Waldeck (1662-1702).
* Joan Ernest (1658-1729), casat primer amb Sofia Hedwig de Saxònia-Merseburg (1660-1686), i després amb Carlota Joana de Waldeck-Wildungen (1664-1699).
* Joana (1660-1660)
* Joan (1661-1662)
* Sofia (1663-1633)

## Bibliografia

* August Beck: Ernst der Fromme, Herzog zu Sachsen-Gotha und Altenburg, H. Böhlau, 1865, S. 754 ff. (Digitalisat)
* Ludwig Storch: Das Fürstenhaus von Gotha, Erfurt 1826, S. 155 f.

## Enllaços externs

* Geneall.net
* Women in Power: 1670
# Teatro Zorrilla (Valladolid)

El Teatro Zorrilla, obra de l'arquitecte Joaquín Ruiz Sierra, és un teatre al centre de Valladolid, a la Plaza Mayor, en el mateix indret on antigament hi hagué el desaparegut convent de Sant Francesc.
Fou construït en honor del dramaturg val·lisoletà José Zorrilla, qui va acudir a la inauguració del teatre, l'octubre de 1884. Des de llavors, ha estat seu de nombrosos actes, com la Setmana Internacional de Cinema de Valladolid.
La nit del 22 al 23 octubre 1887 va tenir lloc la il·luminació elèctrica del Teatre Zorrilla, que fou juntament amb uns altres locals de la ciutat els primers a incorporar tan modern avanç per a l'època.
El 2005 es van iniciar les obres de restauració completa del teatre sota la iniciativa de la Diputació Provincial, enderrocant la pràctica totalitat de l'edifici, a excepció de les galeries i el sostre de la sala.
El nou projecte adapta el vell teatre a les necessitats del moment, creant un gran distribuïdor d'accés a la sala principal, fossat per l'orquestra i elevant set metres el cos de l'escenari per la col·locació de maquinària moderna. Es va crear també una sala petita que se situa just a sota del nou vestíbul. L'arquitecte que ha realitzat la restauració completa del teatre és Roberto Valle González.
Es va re-inaugurar durant les Festes de la Mare de Déu de Sant Llorenç de setembre de 2009.

## Referències

* ↑ El Norte de Castilla. «El Zorrilla se estrena con un homenaje a los alcaldes con más años en el cargo», 12-09-2009. Arxivat de l'original el 2009-11-30. [Consulta: 27 juny 2012]. (castellà)

## Enllaços externs

* Teatro Zorrilla - Lloc web oficial
* Fotografies del teatre Arxivat 2007-12-24 a Wayback Machine.
* Fotografies de la re-inauguració Arxivat 2009-09-15 a Wayback Machine.
* Informació sobre el Teatro Zorrilla de Valladolid Arxivat 2009-06-25 a Wayback Machine.
# Herbitzheim

Herbitzheim (en alsacià Herzum) és un municipi francès, situat a la regió del Gran Est, al departament del Baix Rin. L'any 2005 tenia 1.899 habitants.
Forma part del cantó d'Ingwiller, del districte de Saverne i de la Comunitat de comunes de l'Alsace Bossue.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.739 | 1.850 | 1.814 | 1.834 | 1.894 | 1.832 |

## Administració

Llista d'alcaldes :
| Període | Identitat | Partit |
| 1989- | Michel Kuffler | |
# Idris Barzani

Idris Barzani (Barzan, 1944 – Urmia, 31 de gener de 1987) fou un polític kurd iraquià, dirigent del Partit Democràtic del Kurdistan i fill del seu fundador Mustafà Barzani.
El 1964, per encàrrec del seu pare, va dirigir l'operació de Mawat que va expulsar els dissidents d'esquerra del partit, encapçalats per Ibrahim Ahmad i el seu gendre Jalal Talabani cap a l'Iran. Va fer diverses gestions pel parit generalment de caràcter diplomàtic i fou ben considerat entre els peixmergues per la seva valentia, generositat i caràcter amistós.
A l'inici del 1976, després de la derrota militar del 1975, va agafar la direcció del partit col·legiadament amb el seu germà Masud Barzani i el cap militar Sami Abdurrahman. Va tenir un seriós enfrontament amb aquest darrer que va provocar la sortida de Sami del partit el 1979. Va viure generalment a Kharadj, prop de Teheran. amb temporades a l'interior del Kurdistan.
Va morir d'un atac de cor el 31 de gener de 1987.

## Referències

* David McDowall, A Modern History of the Kurds. Londres, 2007, pàg. 241
# John Katzenbach

John Katzenbach (Princeton, 23 de juny de 1950) és un periodista i escriptor que també ha treballat com guionista a pel·lícules basades en les pròpies obres. Va néixer l'any 1950 i és fill del conegut polític estatunidenc Nicholas Katzenbach. Les seves novel·les han estat nominades a dos premis Edgar, per In the Heat of the Summer adaptada al cinema com Llamada a un reportero, protagonitzada per Kurt Russell i Andy Garcia.
Els seus llibres són gairebé tots d'èxit com el best-seller The Traveller i Just Cause aquesta última també adaptada al cinema i protagonitzada per Sean Connery.
Va treballar com a reporter pel Miami Herald i conegut pels treballs amb la revista Herald Tropic.
Un dels llibres de major èxit és El Psicoanalista, del qual va vendre més de 400.000 exemplars, i s'espera que hi hagi adaptació al cinema.

## Obres

* In the Heat of the Summer - 1982
* First Born - 1984
* The Traveler - 1987
* Day of Reckoning - 1989
* Just Cause - 1992
* The Shadow Man - 1995
* State of Mind - 1997
* Hart's War - 1999
* The Analyst - 2002
* The Madman's Tale - 2004
* The Wrong Man - 2007

## Adaptacions al cinema

* The mean season (basada en el llibre al In the Heat of the Summer) protagonitzada per Kurt Russell.
* Causa Justa (basada en el llibre al Just Cause) protagonitzada per Sean Connery.
* La Guerra de Hart (basada en el llibre al Hart's War) protagonitzada per Bruce Willis.
# Solenodonsaure

El solenodonsaure (Solenodonsaurus) és un gènere extint dels Reptiliomorpha, que van viure fa uns 320-305 milions d'anys. La seva classificació és incerta, però probablement foren un delsprimers rèptils o bé uns amfibis propers als Diadectomorpha. Les seves restes s'ha trobat a Txèquia. El seu nom científic significa "llangardaix de dents simples". Els Solenondosaurus tenien una mida d'uns 45 cm.
Els Solenodonsaurus mostraven una curiosa mescla de característiques que els fa difícils de classificar filogenèticament.
Solenodonsaurus probablement vivien sobre la terra ferma de form oposada a la vida aquàtica de molts altres tetràpodes primerencs.

## Filogènia

Els Solenodonsaurus es classifiquen tradicionalment com emparentats estretament a vertebrats amniotes (vertebrats que ponen els ous sobre la terra). Tanmateix,des de 2012 s'ha descobert que són més propers al grup d'amfibis Lepospondyli. A sota hi ha un cladograma des d'aquesta anàlisi:
| Tetrapoda | Ventastega Eusthenopteron Panderichthys Acanthostega Ichthyostega Tulerpeton Colosteus Greererpeton Crassigyrinus Whatcheeria Baphetes Megalocephalus Eucritta Temnospondyli (incloent-hi Lissamphibia) Caerorhachis Eoherpeton Embolomera Gephyrostegus Bruktererpeton Discosauriscus Seymouria Kotlassia Diadectes Limnoscelis Amniota Westlothiana Solenodonsaurus Lepospondyli |
S'ha de fer constar que la filogènia dels primers tetràpodes no és gaire coneguda.

## Referències

* ↑ http://palaeos.com/vertebrates/reptiliomorpha/solenodonsaurus.html
* ↑ Laurin, M. and Rize R.R. (1999): A new study of Solenodonsaurus janenschi, and a reconsideration of amniote origins and stegocephalian evolution. Canadian Journal of Earth Science, no 36 (8): pp 1239–1255 (1999) doi:10.1139/cjes-36-8-1239 article
* ↑ Danto, M. N.; Witzmann, F.; Müller, J. «Redescription and phylogenetic relationships of Solenodonsaurus janenschi Broili, 1924, from the Late Carboniferous of Nýřany, Czech Republic». Fossil Record, 15, 2, 2012, pàg. 45. DOI: 10.1002/mmng.201200003.
* ↑ Laurin, M. (1996): Phylogeny of Stegocephalians, from the Tree of Life Web Project
# Peromyscus carletoni

Peromyscus carletoni és una espècie de mamífer rosegador de la família dels cricètids. És endèmic de Nayarit (Mèxic). Té una llargada total de 175 mm, la cua de 93 mm, les potes posteriors de 20 mm i les orelles de 19 mm. El seu hàbitat natural són els boscos de pins i roures mèsics situats a altituds de més de 2.000 msnm. L'espècie fou anomenada en honor del zoòleg estatunidenc Michael Dean Carleton.

## Referències

* ↑ Bradley, R. D.; Ordóñez-Garza, N.; Sotero-Caio, C. G.; Huynh, H. M.; Kilpatrick, C. W.; Iñiguez-Dávalos, L. I.; Schmidly, D. J. 2014. «Morphometric, karyotypic, and molecular evidence for a new species of Peromyscus (Cricetidae: Neotominae) from Nayarit, Mexico». Journal of Mammalogy, 95: 176-186
# Elisabet Riera Millán

Elisabet Riera Millán (Barcelona, 1973) és una periodista,escriptora i editora catalana, establerta a Terrades. És directora de revistes del Grup RBA i directora de l'editorial Wunderkammer.
Llicenciada en periodisme a la Universitat Autònoma de Barcelona, ha treballat com a editora de revistes i assessora de col·leccions de llibres. Ha col·laborat en diversos mitjans escrits com El Magazine de La Vanguardia, Cultura/s, Art&Co i National Geographic. És autora de diverses obres de no ficció sobre la cultura cannàbica i d'algunes novel·les.
La tardor de 2016 va llençar la seva pròpia editorial, Wunderkammer, amb la intenció de publicar en castellà obres descatalogades o díficils de trobar d'autors com Victor Hugo, Raymond Roussel, Rubén Darío i Pierre Loti, entre d'altres.

## Obres publicades

* La línea del desierto (RBA, 2011)
* Vidas gloriosas (FCE, 2014)
* Como cura el cannabis (RBA, 2014)
* Fresas silvertres para Miss Freud (Berenice, 2016)
* Llum (L'Altra Editorial, 2017)
* Efendi (Males Herbes, 2021)
* Una vegada va ser estiu la nit sencera (Males Herbes, 2023)

## Referències

* 1 2 Néspolo, Matías «El gabinete de las maravillas». El Mundo, 20-10-2016 [Consulta: 31 gener 2024].
* ↑ Riera, Elisabet. La línea del desierto (en castellà). RBA libros, 2011, p. 352. ISBN 9788498679847.
* ↑ Riera, Elisabet. Vidas gloriosas. Madrid: FCE, 2014, p. 225. ISBN 9788437507156.
* ↑ «Como Cura El CannabisdeRiera, Elisabet 978-84-7871-599-2». [Consulta: 8 octubre 2023].
* ↑ «Una història d’amor i joventut». [Consulta: 6 març 2021].
* ↑ «Efendi de Elisabet Riera-llibre Distorsions». [Consulta: 8 octubre 2023].
* ↑ «Una vegada va ser estiu la nit sencera de Elisabet Riera-llibre Distorsions». [Consulta: 8 octubre 2023].
# Toni Duggan

Toni Duggan (Liverpool, 25 de juliol de 1991) és una davantera de futbol internacional per Anglaterra, amb la qual ha guanyat un bronze mundial el 2015 amb la selecció.
Va ser nomenada millor jugadora jove d'Anglaterra del 2009, Aquell any va ser la màxima golejadora d'Anglaterra a l'Eurocopa sub-19, que van guanyar per primera vegada.
Duggan va signar pel FC Barcelona el 6 de juliol de 2017. Va formar part de l'equip que va jugar la primera final de la Lliga de Campions el 2019 formant part de l'onze inicial. El 5 de juliol de 2019, Duggan va anunciar que deixava el Barcelona després de dues temporades buscant un nou repte.
A continuació va jugar dues temporades a l'Atlético de Madrid, després de les quals va tornar a l'Everton FC. Al setembre de 2024 anuncià la seva retirada dels terrenys de joc.

## Trajectòria

| Temporades | Club | Selecció (fases finals) | Títols |
| 07/08 - 2013 | Everton Ladies FC | Mundial sub-20 2008 i 2010, Eurocopa sub-19 2009 | 1 Eurocopa sub-19, 1 Copa, 1 Copa de la Lliga |
| 2014 - 2017 | Manchester City | Eurocopa 2013, Mundial 2015 | 1 Lliga, 2 Copes de la Lliga |
| 2017 - 2019 | FC Barcelona | | 1 Copa de la Reina, 2 Copa Catalunya |
| 2019 - 2021 | At. Madrid | | |
| 2021 - 2024 | Everton FC | | |

## Referències

* ↑ Association, The Football. «Toni Duggan» (en anglès). Arxivat de l'original el 2014-04-05. [Consulta: 6 juliol 2017].
* ↑ «Torneos FIFA Jugadores y Entrenadores - Toni DUGGAN» (en castellà). Arxivat de l'original el 2017-09-08. [Consulta: 6 juliol 2017].
* ↑ «Toni Duggan, nova jugadora del Barça Femení | FC Barcelona». [Consulta: 6 juliol 2017].
* ↑ «Toni Duggan: England forward leaves Barcelona after two seasons» (en anglès), 05-07-2019. [Consulta: 2 juliol 2021].
* ↑ «Toni Duggan confirms Atletico Madrid departure with forward set to move back to Women's Super League» (en anglès). Sky Sports, 27-06-2021. [Consulta: 2 juliol 2021].
* ↑ «Toni Duggan regresa al Everton» (en castellà). Mundo Deportivo, 09-07-2021. [Consulta: 29 abril 2023].
* ↑ «Toni Duggan cuelga las botas: "Codearme con gente como Messi..."» (en castellà). Diario Sport, 18-09-2024. [Consulta: 21 setembre 2024].
# Herblay-sur-Seine

Herblay-sur-Seine és un municipi francès, situat al departament de la Val-d'Oise i a la regió de l'Illa de França. L'any 2005 tenia 25.400 habitants.
Forma part del cantó d'Herblay, del districte d'Argenteuil i de la Comunitat d'aglomeració Val Parisis.